Diari Oficial de la Generalitat Valenciana


Sumari del DOGV 6287, del 11-06-2010 (2010/6560)

Informació pública del projecte d'orde del conseller de Sanitat d'ordenació dels procediments d'avaluació de medicaments, guies i protocols farmacoterapèutics interactius, medicaments d'alt impacte sanitari o econòmic i observatoris terapèutics en l'Agència Valenciana de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6287

Data del DOGV
:   11-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6560


Organisme emissor
:   Conselleria de Sanitat

Tipus de document
:   Anunci

Informació pública del projecte d'orde del conseller de Sanitat d'ordenació dels procediments d'avaluació de medicaments, guies i protocols farmacoterapèutics interactius, medicaments d'alt impacte sanitari o econòmic i observatoris terapèutics en l'Agència Valenciana de Salut. [2010/6560]  
L'abordatge multidisciplinari de problemes de salut complexos, sobre els quals augmenten cada dia el coneixement i les possibilitats d'intervenció, planteja nous reptes que exigixen una profunda posada al dia de les estratègies de l'Agència Valenciana de Salut en matèria d'ús racional de medicaments i productes sanitaris. L'Agència Valenciana de Salut ha de buscar prioritàriament la major eficiència en la gestió dels seus recursos i la satisfacció dels ciutadans. En este marc, en la disposició s'aborda la incorporació corporativa de quatre instruments de gestió sanitària:  
- Avaluació de la qualificació terapèutica dels medicaments.  
- Guies i protocols farmacoterapèutics interactius.  
- Declaració de medicaments d'alt impacte sanitari o econòmic.  
- Observatoris terapèutics.  
També es normalitzen determinats procediments de selecció de medicaments en tota la xarxa pública que han de permetre:  
- Proporcionar al procés d'avaluació i selecció major transparència i reproductibilitat, reforçant la credibilitat de les recomanacions i seleccions entre clínics i altres professionals sanitaris.   
- Minimitzar el treball d'avaluació individual en cada centre sanitari en disposar dels informes realitzats en algun centre sanitari de l'Agència Valenciana de Salut.  
Per tot això, la Conselleria de Sanitat ha iniciat la tramitació del procediment d'elaboració del projecte d'orde del Consell pel qual es regulen projecte d'orde del conseller de Sanitat d'ordenació dels procediments d'avaluació de medicaments, guies i protocols farmacoterapèutics interactius, medicaments d'alt impacte sanitari o econòmic i observatoris terapèutics en l'Agència Valenciana de Salut  
D'acord amb l'article 43.1.c) de la Llei 5/1983, de 30 de desembre, del Consell, atés que el projecte normatiu afecta l'esfera dels drets i interessos legítims dels ciutadans, es fa el tràmit d'informació pública de l'expedient. Per a això, el projecte d'orde s'exposa al públic durant el termini de deu dies, comptadors des de l'endemà de la data de publicació del present anunci en el Diari Oficial de la Comunitat Valenciana, per tal que s'hi puguen presentar les al·legacions que s'estimen.  
L'expedient pot examinar-se de dilluns a divendres, en horari de 09.00 a 14.00 hores, en l'Àrea de Farmàcia i Productes Sanitaris, siti a València, carrer del misser Mascó número 31, primera planta.  
València, 20 de maig de 2010.- El director general de Farmàcia i Productes Sanitaris: José E. Clérigues Belloch.